ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣምባሳደር ሩስያ፡ ሃገሩ ናይ ክታበት ሓበሬታ ክትስርስር ፈቲና ንዝብል ክሲ ነጺግዎ 19 ሓምለ 2020 ኣምባሳደር ሩስያ ኣብ ብሪጣንያ፡ ትካል ስለያ ሩስያ ክታበት ኮሮናቫይረስ ዝምልከቱ ሓበሬታታት ክሰርቕ ፈቲኑ ብዝብል ንዝቐረበሉ ክስታት ነጺግዎ። ኣምባሳደር ኣንድሬ ኬሊን፡ "ነዚ ዝተብሃለ ጉዳይ ኣይኣምነሉን፡ ትርጉም ዘይብሉ እዩ” ክብል ንቢቢሲ ተዛሪቡ። ትካል ድሕነት ብሪጣንያ ብሓሙስ ከምዝበሎ፡ እቶም ክታበት ንዝሰርሑ ዘለዉ ትካላት ዒላማ ገይሮም ሓበሬታ ክሰርቁ ዝፈተኑ ሰርሰርቲ፡ ኣካል ትካል ድሕነት ሩስያ እዮም። እቲ ኣምባሳደር፡ ነቲ ‘ሩስያ ኣብ ፖለቲካ ብሪጣንያ ጣልቃ ትኣቱ ኣላ’ ንዝብል ክሲ’ውን ነጺግዎ እዩ። ኣብ’ቲ ዝሓለፈ ሰሙን፤ ጉዳያት ወጻኢ ብሪጣንያ ዶሚኒክ ራብ ‘ሩስያውያን ኣብ’ቲ ናይ 2019 መረጻ ብሪጣንያ ጣልቃ ክኣትዉ ድልየት ነይርዎም’ ክብል ተዛሪቡ እዩ። “ጣልቃ ኣይኣተውናን። ንምንታይከ ጣልቃ ንኣቱ?
